Cabak Yukatan kecil (burung)

Category:Articles with 'species' microformats

Cabak Yukatan kecil (Nyctiphrynus yucatanicus) ialah spesies tukang dalam keluarga Caprimulgidae. Ia ditemui di Semenanjung Yukatan di Belize, Guatemala, dan Meksiko.

 Taksonomi dan sistematik 
Ia kadangkala disusunkan dalam genus Otophanes, yang kemudiannya digabungkan ke dalam genus terkininya Nyctiphrynus. Ia, Nyctiphrynus ocellatus, dan Nyctiphrynus mcleodii ialah spesies kerabat. Ia dan cabak berkuping dipercayai sebagai saudara hidup terdekat kerana persamaan seruan dan ciri-ciri buluan. Ia ialah ekajenis.Arizmendi, M. d. 
kanan|thumb| Bertengger di Belize

 Pemerihalan 
Panjangnya ialah , menjadikannya spesies tukang terkecil di Semenanjung Yukatan. Seekor jantan berberat  dan seekor betina . Kedua-dua jantina berbentuk perang; terdapat juga bentuk karat yang lebih lazim dalam kalangan betina. Bentuk perang kebanyakannya perang-kelabu gelap dengan pelbagai vermikulasi dan jalur muram, kelabu, dan hitam. Mukanya perang berjelaga gelap hingga hitam keperangan dengan vermikulasi perang. Ia berelang kuning pucat pudar di tengkuknya dan tompok putih di tekak. Bahagian bawahnya bervermikulasi perang dan kelabu dengan jalur hitam. Ekornya hitam kusam dengan tanda kelabu-kuning pucat dan sayapnya membulat. Empat pasang bulu luarnya berhujung putih luas. Bentuk karat menggantikan warna asas perang-kelabu dengan perang kemerahan.Arizmendi, M. d.  Walau bagaimanapun, warna buluan spesiesnya beraneka.

Spesies mirip, Nyctiphrynus mcleodii, mempunyai sayap yang lebih panjang, relang sempit ketara pada tengkuk, bahagian atas badan yang agak polos, bahagian bawah badan yang lebih polos, dan tompok putih yang lebih kecil pada perut.

 Taburan dan habitat 
Ia ditemui di Semenanjung Yukatan. Di Meksiko, ia ditemui di negeri Kampece, Yukatan (kecuali jalur pantai utara), dan Quintana Roo. Julatnya meluas ke timur laut Guatemala dan utara Belize. Di kawasan Cagar Alam Hidupan Liar Shipstern di Belize, ia telah diperhatikan untuk berdiam sepanjang tahun dan biasanya ditemui dalam kumpulan kecil (kurang daripada 10 ekor) di habitat tertentu. Dalam ketinggian, julatnya dari aras laut hingga kira-kira . Ia mendiami pelbagai landskap termasuklah bahagian dalam dan pinggir hutan tropika, lembap, dan separa lembap serta semak belukar.Arizmendi, M. d.  Ia juga kelihatan banyak di hutan luruh, tetapi satu pemerhatian mendedahkan bahawa ia tidak biasa ditemui di hutan semak sekunder di hutan hujan tropika. Habitatnya masih belum diketahui sepenuhnya.

 Tingkah laku 

 Pemakanan 
Ia bersifat krepuskul dan nokturnal. Ia meramu pada waktu malam di kawasan lapang dengan menangkap mangsa dari tenggeran di pokok dan mungkin dari tanah. Mangsanya ialah serangga tetapi butirannya tidak diketahui.Arizmendi, M. d. 

 Pembiakan 
Dua biji telur sesangkak ditelurkan terus ke atas tanah tanpa sarang. Musim pembiakannya adalah dari April hingga Jun di Guatemala. Walaupun ia dan Nyctiphrynus mcleodii sukar dibezakan, telurnya berbeza warna. Walaupun telur N. yucatanicus telah diperihalkan sebagai kuning air kekuningan bertompok perang, telur N. mcleodii telah diperihalkan sebagai putih gading tanpa tompok.

Apabila penceroboh menghampiri sarang, dewasa yang mengeram telur mungkin cuba menjauhkan penceroboh dari sarang dengan menjadikan dirinya kelihatan seperti tercedera apabila ia mendarat (paparan gangguan berpura-pura cedera) agak jauh dari sarang. Pada asasnya, tiada perkara lain yang diketahui tentang fenologi pembiakannya.Arizmendi, M. d. 

 Vokalisasi 
Seruannya ialah "wirr atau wirrrr yang kuat dan sedikit bergema". Ia berbunyi pada waktu malam dari tenggeran pokok, kebanyakannya antara Februari dan Oktober. Ia juga membuat "puk-puk yang sedikit cair, kadang-kadang memecut... dan wiik wiik wiik yang tajam dalam penerbangan"; seruan kedua diandaikan sebagai seruan penggera.Arizmendi, M. d.  Seruannya pernah dikelirukan dengan seruan Antrostomus badius.

Seruannya ringkas dan berulang-ulang. Ia bermula sedikit di atas 1 kHz, memuncak pada 2.2kHz, dan menurun kepada 1kHz. Setiap seruan bertempoh sekitar 0.3 saat dengan selang 1.5 - 1.8 saat.

 Status 
IUCN pada asalnya menilainya sebagai Hampir Terancam tetapi sejak 2004 telah menilainya sebagai Kurang Membimbangkan. Ia mempunyai julat yang besar dan secara amnya agak biasa ditemui hingga biasa ditemui, walaupun populasinya dipercayai semakin berkurang. Tiada ancaman segera telah dikenalpasti.BirdLife International (2020). "Yucatan Poorwill Nyctiphrynus yucatanicus". IUCN Red List of Threatened Species. 2020. Retrieved 12 October 2021.Arizmendi, M. d. 

 Rujukan 

Kategori:Nyctiphrynus
Kategori:Spesies kurang membimbangkan Senarai Merah IUCN